stanford-oval/wikipedia huggingface dataset:
วีระยุทธ ดิษยะศริน
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2528 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2532 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2537 –  เหรียญราชการชายแดน (ช.ด.)
พ.ศ. 2531 –  เหรียญจักรมาลา (ร.จ.ม.)
พ.ศ. 2525 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
รางวัล

ปริญญาปรัชญาดุษฏีบัณฑิต​กิตติมศักดิ์ สาขาพลศึกษาและกีฬา จากมหาวิทยาลัยการกีฬาแห่งชาติ
ทะแกล้ว ศุษิลวรณ์

| พลอากาศเอกทะแกล้ว ศุษิลวรณ์ม> ป.ช., ม.ว.ม., ท.จ. |
| --- | --- |

ผู้บัญชาการทหารอากาศ
ดำรงตำแหน่ง พ.ศ. 2524 – พ.ศ. 2526
ก่อนหน้า: พลอากาศเอก พะเนียง กานตรัตน์
ถัดไป: พลอากาศเอก ประพันธ์ ธูปะเตมีย์
 
ข้อมูลส่วนบุคคล
เกิด: 19 ตุลาคม พ.ศ. 2467
เสียชีวิต: พ.ศ. 2525 (58 ปี) มาเลเซีย
ศาสนา: พุทธ
ศิษย์เก่า: โรงเรียนมัธยมวัดเทพศิรินทร์   โรงเรียนเตรียมทหารบก   โรงเรียนการบิน   โรงเรียนเสนาธิการทหารอากาศ   วิทยาลัยป้องกันราชอาณาจักร พ.ศ. 2512
ยศที่ได้รับการแต่งตั้ง
รับใช้:  ไทย
สังกัด: กองทัพอากาศไทย
ประจำการ: พ.ศ. 2491 – พ.ศ. 2525
ยศ:  พลอากาศเอก
บังคับบัญชา: กองทัพอากาศไทย

พลอากาศเอก ทะแกล้ว ศุษิลวรณ์ (19 ตุลาคม พ.ศ. 2467 – 2525) อดีต ผู้บัญชาการทหารอากาศ คนที่ 9 ดำรงตำแหน่งช่วงระหว่างปี พ.ศ. 2522 – พ.ศ. 2525
ประวัติส่วนตัว

พล.อ.อ. ทะแกล้ว เกิดเมื่อวันที่ 19 ตุลาคม พ.ศ. 2467 จบการศึกษาระดับชั้นมัธยมศึกษาจากโรงเรียนมัธยมวัดเทพศิรินทร์ โรงเรียนเตรียมทหารบก โรงเรียนการบิน โรงเรียนเสนาธิการทหารอากาศ และวิทยาลัยป้องกันราชอาณาจักร
พล.อ.อ. ทะแกล้วเริ่มรับราชการในยศ "ร้อยตรี" เมื่อปี พ.ศ. 2489 ก่อนจะโอนย้ายมารับราชการที่ กองทัพอากาศ ในยศ "เรืออากาศโท" ในปี พ.ศ. 2491 และได้เจริญก้าวหน้าในหน้าที่ราชการเรื่อยมาจนกระทั่งได้รับแต่งตั้งให้ดำรงตำแหน่งผู้ช่วยทูตทหารอากาศประจำสถานเอกอัครราชทูตไทยประจำ กรุงวอชิงตัน ดีซี ต่อมาได้ดำรงตำแหน่งเจ้ากรมยุทธศึกษาทหารอากาศและได้ดำรงตำแหน่งเสนาธิการทหารอากาศพร้อมกับรับพระราชทานยศ "พลอากาศเอก" เมื่อวันที่ 1 ตุลาคม พ.ศ. 2521
จนกระทั่งในวันที่ 1 ตุลาคม พ.ศ. 2522 พล.อ.อ. ทะแกล้ว จึงได้ขึ้นดำรงตำแหน่งผู้บัญชาการทหารอากาศ สืบต่อจาก พล.อ.อ. พะเนียง กานตรัตน์ ที่เกษียณอายุราชการแต่ดำรงตำแหน่งได้เพียง 2 ปีก็ถึงแก่อสัญกรรมเมื่อปี พ.ศ. 2525 ที่ ประเทศมาเลเซีย โดย พล.อ.อ. ประพันธ์ ธูปะเตมีย์ ขึ้นมาดำรงตำแหน่งแทน
เครื่องราชอิสริยาภรณ์

พ.ศ. 2524 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2520 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2525 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2512 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2502 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2525 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2511 –  เหรียญราชการชายแดน (ช.ด.)
พ.ศ. 2500 –  เหรียญจักรมาลา (ร.จ.ม.)
พ.ศ. 2525 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
วัดโบสถ์สมพรชัย

| วัดโบสถ์สมพรชัย |
| --- | --- |

ชื่อสามัญ: วัดโบสถ์สมพรชัย, วัดโบสถ์, วัดโบสถ์แควใหญ่
ที่ตั้ง: ตำบลราชคราม อำเภอบางไทร จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโบสถ์สมพรชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลราชคราม อำเภอบางไทร จังหวัดพระนครศรีอยุธยา มีที่ดินตั้งวัดเนื้อที่ 17 ไร่ 3 งาน 56 ตารางวา พื้นที่ตั้งวัดเป็นที่ราบลุ่มอยู่ริมแม่น้ำเจ้าพระยา
วัดโบสถ์สมพรชัย สร้างขึ้นเป็นวัดนับตั้งแต่ประมาณ พ.ศ. 2339 เดิมเรียกว่า วัดโบสถ์ บ้างเรียก วัดโบสถ์แควใหญ่ บ้าง ที่เรียกอย่างนั้นเนื่องจากวัดโบสถ์ตั้งอยู่ริมฝั่งแม่น้ำเจ้าพระยา ซึ่งชาวบ้านเรียกว่าแควใหญ่ ต่อมาได้เปลี่ยนเป็น "วัดโบสถ์สมพรชัย" เพื่อให้มีความหมายที่ดีขึ้น และจะได้ไม่มีใครเรียกเพี้ยนเป็นไปในทางที่ไม่ดี วัดได้รับพระราชทานวิสุงคามสีมาเมื่อ พ.ศ. 2345 เขตวิสุงคามสีมากว้าง 22 เมตร ยาว 5 เมตร
อาคารเสนาสนะประกอบด้วยอุโบสถกว้าง 8 เมตร ยาว 22 เมตร เป็นอาคารก่ออิฐถือปูน ศาลาการเปรียญกว้าง 16 เมตร ยาว 33 เมตร สร้างด้วยคอนกรีต สร้างเมื่อ พ.ศ. 2519 หอสวดมนต์เป็นอาคาร 2 ชั้น ใช้เป็นที่เรียนพระปริยัติธรรม ชั้นล่าง กุฎิสงฆ์ จำนวน 12 หลัง เป็นอาคารครึ่งตึกครึ่งไม้ มีหอระฆัง ศาลาท่าน้ำ 2 หลัง ฌาปนสถาน และสุสาน สำหรับปูชนียสถานมีพระประธานในอุโบสถ
รายนามเจ้าอาวาส

พระอาจารย์อ้น
พระอาจารย์โฮก อินทวณฺโณ
พระอธิการยวง สุวณฺณ
พระอธิการต่าน ชิตปุญโญ
พระครูประเสริฐ ถาวรธมฺโม
เครื่องราชอิสริยาภรณ์วัฒนธรรม

| เครื่องราชอิสริยาภรณ์วัฒนธรรม |
| --- | --- |

ประเภท: แพรแถบและดวงตราให้สำหรับห้อยคอ
วันสถาปนา: 11 กุมภาพันธ์ ค.ศ. 1937
ประเทศ:  ญี่ปุ่น
ผู้สมควรได้รับ: บุคลากรทางศิลปวัฒนธรรม
มอบเพื่อ: ผู้มีผลงานดีเด่น ทำประโยชน์แก่วงการศิลปวัฒนธรรมของญี่ปุ่น
สถานะ: ยังพระราชทานอยู่
ผู้สถาปนา: จักรพรรดิโชวะ
ประธาน: จักรพรรดิญี่ปุ่น
ลำดับเกียรติ
สูงกว่า: เครื่องราชอิสริยาภรณ์มงคลรัตน์
รองมา: เครื่องราชอิสริยาภรณ์รัตนมงกุฎ
หมายเหตุ:  แพรแถบเครื่องราชอิสริยาภรณ์
เครื่องราชอิสริยาภรณ์วัฒนธรรม (文化勲章, Bunka-kunshō) เป็นเครื่องราชอิสริยาภรณ์ของญี่ปุ่น ก่อตั้งเมื่อวันที่ 11 กุมภาพันธ์ พ.ศ. 2480 เครื่องราชอิสริยาภรณ์นี้มีชั้นเดียว และอาจมอบให้ชายและหญิงที่มีส่วนร่วมในงานศิลปะวรรณกรรมวิทยาศาสตร์ เทคโนโลยีของญี่ปุ่นหรือสิ่งอื่นใดที่เกี่ยวข้องกับวัฒนธรรมโดยทั่วไป ผู้รับคำสั่งจะได้รับเงินรายปีตลอดชีวิต จักรพรรดิแห่งญี่ปุ่นทรงพระราชทานด้วยพระองค์เองในวันวัฒนธรรม (3 พฤศจิกายน) ของทุกปี
ลักษณะของเครื่องราชอิสริยาภรณ์

เป็นแพรแถบสีม่วง สำหรับคล้องคอ ดวงตราเป็นวงกลมมีใบส้มอยู่โดยรอบ 5 ใบ ในแต่ละมุม 5 มุม
| ด ค กเครื่องราชอิสริยาภรณ์ญี่ปุ่น |
| --- | --- |
ปัจจุบัน: เครื่องราชอิสริยาภรณ์อันสูงส่งยิ่งดอกเบญจมาศ · เครื่องราชอิสริยาภรณ์ดอกคิริ · เครื่องราชอิสริยาภรณ์อาทิตย์อุทัย · เครื่องราชอิสริยาภรณ์มงคลรัตน์ · เครื่องราชอิสริยาภรณ์วัฒนธรรม  · เครื่องราชอิสริยาภรณ์รัตนมงกุฎ · เหรียญสรรเสริญวัฒนธรรม · เหรียญเกียรติยศ
อดีต: เครื่องราชอิสริยาภรณ์เหยี่ยวทองคำ · บุโกโชโช · เหรียญเกียรติยศทหาร
นากามูระ คิจิเอมง ที่ 1 นักแสดงละครคาบูกิ สวมเครื่องราชอิสริยาภรณ์วัฒนธรรม
กรมป่าไม้

สำหรับสถานีรถไฟฟ้าบีทีเอส สายสุขุมวิท ดูที่ สถานีกรมป่าไม้
| --- | --- |
Royal Forest Department
เครื่องหมายราชการ (ประกาศใช้ พ.ศ. 2566)
ภาพรวมกรม
ก่อตั้ง: 18 กันยายน พ.ศ. 2439; 128 ปีก่อน (2439-09-18)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 61 ถนนพหลโยธิน แขวงลาดยาว เขตจตุจักร กรุงเทพมหานคร 10900
บุคลากร: 12,768 คน (พ.ศ. 2566)
งบประมาณต่อปี: 5,071,538,400 บาท (พ.ศ. 2568)
ฝ่ายบริหารกรม: สุรชัย อจลบุญ, อธิบดี สุพจน์ ภู่รัตนโอภา, รองอธิบดี ว่าง, รองอธิบดี ว่าง, รองอธิบดี
ต้นสังกัดกรม: กระทรวงทรัพยากรธรรมชาติและสิ่งแวดล้อม
เว็บไซต์: เว็บไซต์ของกรม
กรมป่าไม้ (อังกฤษ: Royal Forest Department) เป็นหน่วยงานระดับกรม ในสังกัด กระทรวงทรัพยากรธรรมชาติและสิ่งแวดล้อม มีหน้าที่ในการอนุรักษ์ รักษา และจัดการทรัพยากรป่าไม้ของประเทศ ซึ่งมีทั้งหมด 77 ล้านไร่ โดยในอดีต สังกัด กระทรวงเกษตรและสหกรณ์
ประวัติ > ประวัติป่าไม้ในประเทศไทย

การทำป่าไม้ของประเทศไทย ได้เริ่มขึ้นในสมัยที่มีการริเริ่มทำ ป่าไม้สัก เป็นสินค้าทางภาคเหนือ โดยป่าสักที่มีความสำคัญ จะอยู่ในเขต 5 นคร ได้แก่ นครเชียงใหม่, ลำพูน, ลำปาง, แพร่, และ น่าน โดยมีเจ้าผู้ครองนครคอยควบคุม โดยที่ผู้จะทำป่าไม้ในเขตนั้น จะต้องเสียเงิน ค่าตอไม้ ตามจำนวนต้นที่จะตัด นอกจากนั้น เจ้าผู้ครองนครจะยกป่าใดในท้องที่ ให้แก่ผู้ใดก็ได้ และเมื่อ เจ้าของป่าถึงแก่กรรมลง ป่าไม้นั้นก็จะเป็นทรัพย์สินอยู่ในกองมรดกด้วย ซึ่งไม่ได้มีการควบคุมการทำไม้ในทางวิชาการเลย เช่น การกำหนด จำนวนไม้ที่จะให้ตัดแต่ละครั้ง ขนาด ช่วงเวลาในการจะตัดออกที่ไม่มีความชัดเจน ทำให้ในเวลาต่อมา การอนุญาตทำป่าไม้ มีความไม่ชอบมาพากล และ เกิดกรณีพิพาท จนมีคำร้องทุกข์เป็นจำนวนมาก
ทำให้ต้องมีการตรา พระราชบัญญัติ สำหรับผู้รักษาเมืองซึ่งจะทำสัญญากับชาวต่างประเทศ จุลศักราช 1236 (พ.ศ. 2417) โดยมีสาระสำคัญคือการทำป่าไม้ ระหว่างเจ้าเมือง หรือ ผู้ครองนคร กับชาวต่างประเทศนั้นจะต้องได้รับ สัตยาบันจากทาง กรุงเทพฯ ก่อน จึงจะมีผลใชับังคับได้ และ ห้ามไม่ให้เจ้าเมือง หรือ ผู้ครองนคร ออกใบอนุญาตแก่บุคคลเกินกว่า 1 คน ตามสัญญาทางพระราชไมตรีอังกฤษ เมื่อปี 2426 จึงได้ให้ความสำคัญในการควบคุมการทำป่าไม้ ทำให้ กระทรวงมหาดไทย ได้ว่าจ้าง Mr.Castensjold ชาวเดนมาร์กไปสำรวจการทำป่าไม้สักทางภาคเหนือ
ต่อมาในปี 2438 รัฐบาลบริติชราชได้ให้ความช่วยเหลือในการส่งผู้ชำนาญการป่าไม้ โดยส่ง Mr. H. Slade มาสำรวจการทำป่าไม้ ในภาคเหนือ และได้ทำรายงานผลการสำรวจป่าไม้ ต่อกระทรวงมหาดไทย เมื่อวันที่ 10 สิงหาคม 2438 โดยในเวลานั้น ได้มีการชี้แจงข้อบกพร่องการทำป่าไม้ของไทยในเวลานั้น 2 ประการคือ
1. กิจการป่าไม้ทั้งหมดที่มีในเวลานั้น อยู่ในการครอบครองของเจ้าผู้ครองนคร ซึ่งทำให้ ทางส่วนกลาง ไม่สามารถเข้ามาบริหารจัดการ หรือ ควบคุม การทำป่าไม้ ให้เป็นไปอย่างถูกต้องและมีมาตรฐาน โดยเฉพาะเรื่องสัมปทานป่าไม้ ที่ยังมีปัญหาที่ว่า เมื่อเจ้าของสัมปทานเดิม หมดสัญญา ก็ยังปรากฏว่ายังไม่หยุดกิจการ รวมไปถึงการขออนุญาตการทำป่าไม้ ซึ่งการขอสัมปทาน ยังต้องมีการเสียค่าใช้จ่าย ทำให้ราคาต้นทุนของไม้สักในขณะนั้น มีราคาสูงขึ้น
2. ในช่วงต้น ที่มีการสำรวจป่าไม้สัก เพื่อกำหนดจำนวนไม้ที่อนุญาตให้ตัดฟัน และ เสนอให้ควบคุมการตัดไม้สักเพื่อใช้สอย โดยเสนอให้ใช้ไม้กระยาเลยแทน ต่อมาจึงได้พบอีกว่า ประชาชนได้ตัดต้นสักขนาดเล็กเพื่อใช้สอยเป็นจำนวนมาก ซึ่งเกินกำลังการทำป่าไม้ ซึ่งมีผลต่อทรัพยากรป่าไม้อย่างยิ่ง ซึ่งสถานการณ์ป่าไม้สักขณะนั้น ได้มีการตัดฟันไม้สักเกินกำลังป่า ถึงประมาณ 3 เท่าครึ่ง
และได้เสนอให้ทางส่วนกลางควรต้องเข้าจัดการป่าไม้เสียเอง และเสนอให้จัดตั้งหน่วยงานที่ควบคุมและ บริหารป่าไม้ขึ้น ต่อมาจึงได้นำความกราบบังคมทูล พระบาทสมเด็จพระจุลจอมเกล้าเจ้าอยู่หัว เพื่อขอพระราชทานพระบรมราชวินิจฉัยซึ่งก็ได้ทรงพระราชดำริเห็นชอบ และ พระราชทาน พระราชหัตถเลขาถึงเสนาบดีกระทรวงมหาดไทย ทรงพระกรุณาโปรดเกล้าฯ ให้ จัดตั้งกรมป่าไม้ขึ้น โดยให้สังกัดอยู่ในกระทรวงมหาดไทย เมื่อวันที่ 18 กันยายน ร.ศ.115 (พ.ศ. 2439) และถือเป็นวันสถาปนากรมป่าไม้
ประวัติ > ประวัติการจัดตั้งกรม

กรมป่าไม้ ได้รับการสถาปนาขึ้นในวันที่ 18 กันยายน 2439 โดย พระบาทสมเด็จพระจุลจอมเกล้าเจ้าอยู่หัว และโปรดเกล้าฯ ให้อยู่ในสังกัด กระทรวงมหาดไทย โดยในระยะแรก รัฐบาลไทยได้ขอตัวเจ้าหน้าที่ป่าไม้จาก บริติชราช มาช่วยบริหารราชการกรมระหว่างปี 2439 ถึง 2466 ต่อมาในปี 2466 จึงมีพระบรมราชโองการโปรดเกล้าฯ ให้ พระยาดรุพันธ์พิทักษ์ ดำรงตำแหน่งอธิบดีกรมป่าไม้ จึงเป็นอธิบดีกรมป่าไม้คนแรกที่เป็นคนไทยนับแต่นั้นเป็นต้นมา
โดยกรมป่าไม้ ได้ย้ายสังกัดถึง 5 ครั้ง ได้แก่:
กระทรวงเกษตราธิการ ในปี 2464 ถึง 2477
กระทรวงมหาดไทย ในปี 2475
กระทรวงเศรษฐการ ในปี 2476 ต่อมาได้สังกัด ทบวงเกษตราธิการ ถึงปี 2478
กระทรวงเกษตราธิการ ในปี 2478 หลังจากยกฐานะทบวงเกษตราธิการ ขึ้นเป็นกระทรวง และ สังกัดจนกระทั่งเปลื่ยนชื่อเป็น กระทรวงเกษตร และ กระทรวงเกษตรและสหกรณ์ ตามลำดับจนถึงปี 2545
กระทรวงทรัพยากรธรรมชาติและสิ่งแวดล้อม ในปี 2545 (แต่ได้แยกส่วนงานอุทยานแห่งชาติ การดูแลสัตว์ป่า ตั้งเป็นกรมใหม่ในชื่อ กรมอุทยานแห่งชาติ สัตว์ป่า และพันธุ์พืช และส่วนงานทรัพยากรทางทะเล เป็นกรมใหม่ในชื่อ กรมทรัพยากรทางทะเลและชายฝั่ง สังกัด กระทรวงทรัพยากรธรรมชาติและสิ่งแวดล้อม)
ส่วนราชการภายใน

| ที่ | ส่วนราชการ | หน้าที่ |
| --- | --- | --- |
| 1 | สำนักบริหารกลาง | การบริหารงานทั่วไป งานสารบรรณ การเงินการบัญชี การงบประมาณ การพัสดุ การบริหารงานบุคคล งานประชาสัมพันธ์ข้อมูลกิจกรรม ความรู้ ผลงานของกรม |
| 2 | กองการอนุญาต | ศึกษานโยบายเพื่อกำหนดแนวทาง กำหนดหลักเกณฑ์และมาตรการ และควบคุม บริหารจัดการเกี่ยวกับการอนุญาตใช้ประโยชน์ที่ดินป่าไม้ โดยเฉพาะในเขตป่าสงวนแห่งชาติเพื่อการสร้างสวนป่าและปลูกป่าใช้สอย การทำไม้ การเก็บของป่า และอุตสาหกรรมไม้ |
| 3 | สำนักจัดการที่ดินป่าไม้ | สำรวจ เก็บข้อมูลทรัพยากรป่าไม้ จัดทำแผนที่ป่าไม้ ข้อมูลภูมิสารสนเทศป่าไม้ กำหนดหลักเกณฑ์เพื่อดำเนินการสำรวจรังวัดหมายแนวเขตพื้นที่เพื่อกำหนดเขตพื้นที่ป่าไม้และที่ดินป่าไม้เพื่อใช้อ้างอิงตามกฎหมาย ติดตามและประเมินผลการใช้ประโยชน์ในพื้นที่ป่าไม้ให้เป็นไปตามนโยบายและกฎหมาย จัดทำหนังสืออนุญาตให้ทำประโยชน์และอยู่อาศัยในเขตปรับปรุงป่าสงวนแห่งชาติ การแก้ไขปัญหาข้อขัดแย้งในเรื่องที่ดิน |
| 4 | สำนักจัดการป่าชุมชน | พัฒนางานด้านวนศาสตร์ชุมชน สนับสนุนให้ชุมชน องค์การต่าง ๆ มีส่วนร่วมในการอนุรักษ์ ฟื้นฟู บริหารป่าชุมชน ป่าในเมือง และระบบวนเกษตร รวมทั้งศึกษาวิจัยเพื่อกำหนดแผนงานที่เกี่ยวข้องกับเรื่องดังกล่าว และดำเนินการตามกฎหมายว่าด้วยป่าชุมชน |
| 5 | สำนักป้องกันรักษาป่าและควบคุมไฟป่า | ศึกษาวิจัย กำหนดยุทธศาสตร์การป้องกันรักษาป่า การแก้ไขปัญหาไฟป่า การควบคุมไฟป่า และการปราบปรามการกระทำผิดกฎหมายว่าด้วยป่าไม้ การพัฒนาบุคลากรและอาสาสมัครป้องกันรักษาป่าและควบคุมไฟป่า กำกับควบคุมการนำไม้และของป่าเคลื่อนที่ให้เป็นไปตามหลักเกณฑ์ |
| 6 | สำนักแผนงานและสารสนเทศ | ศึกษาวิจัยเพื่อเสนอโครงการ นโยบาย แผนยุทธศาสตร์การจัดการทรัพยากรป่าไม้ จัดตั้งงบประมาณประจำปี จัดทำแผนและกิจกรรมตามแนวพระราชดำริและนโยบายที่เกี่ยวข้อง ประสานงานกับโครงการอันเนื่องมาจากพระราชดำริ โครงการพิเศษอื่น รวมทั้งองค์การต่างประเทศที่เกี่ยวกับป่าไม้ จัดทำระบบเก็บข้อมูลและเชื่อมเครือข่ายให้เป็นศูนย์กลางข้อมูลของกรม และดำเนินงานเลขานุการของ "คณะกรรมการนโยบายป่าไม้แห่งชาติ" |
| 7 | สำนักวิจัยและพัฒนาป่าไม้ | ศึกษาวิจัย พัฒนา และถ่ายทอดความรู้เชิงวิชาการด้านการป่าไม้ ความหลากหลายทางชีวภาพ สถานการณ์เศรษฐกิจด้านป่าไม้ การตลาดไม้ ผลิตภัณฑ์ป่าไม้ มาตรฐานคุณภาพไม้และผลิตภัณฑ์ป่าไม้ ให้บริการตรวจสอบไม้และผลผลิตป่าไม้ |
| 8 | สำนักส่งเสริมการปลูกป่า | ดำเนินการด้านการอนุรักษ์ ฟื้นฟู พัฒนาพื้นที่ป่าไม้ การขยายพันธุ์ไม้เพาะชำกล้าไม้ ศึกษาวิจัยเพื่อกำหนดนโยบายและยุทธศาสตร์ เผยแพร่ความรู้ให้แก่ภาคส่วนต่าง ๆ ในเรื่องดังกล่าว สนับสนุนการปลูกป่าในที่ดินรัฐ การปลูกสวนป่าในที่ดินเอกชน การสหกรณ์สวนป่า และการปลูกป่าเศรษฐกิจทุกรูปแบบ ดำเนินงานเกี่ยวกับ "กฎหมายว่าด้วยสวนป่า" |
| 9–21 | สำนักจัดการทรัพยากรป่าไม้ที่ 1 – 13 | ดูส่วน สำนักจัดการทรัพยากรป่าไม้ |
ส่วนราชการภายใน > สำนักจัดการทรัพยากรป่าไม้

สำนักจัดการทรัพยากรป่าไม้เป็นส่วนราชการส่วนภูมิภาคของกรมป่าไม้ ดำเนินการเกี่ยวกับการบริหารจัดการทรัพยากรป่าไม้ในพื้นที่รับผิดชอบ ได้แก่งานป้องกันการบุกรุกทำลายป่าไม้ งานจัดการที่ดินป่าไม้ งานวิจัยและพัฒนาด้านการป่าไม้ งานส่งเสริมการปลูกป่า จัดการป่าชุมชน รวมทั้งจัดทำแผนการบริหารในส่วนพื้นที่รับผิดชอบให้สอดคล้องกับยุทธศาสตร์กรม จังหวัด และหน่วยงานที่เกี่ยวข้อง แบ่งการบริหารออกเป็น 13 พื้นที่ ดังนี้
สำนักจัดการทรัพยากรป่าไม้ที่ 1 (เชียงใหม่)
สำนักจัดการทรัพยากรป่าไม้ที่ 2 (เชียงราย)
สำนักจัดการทรัพยากรป่าไม้ที่ 3 (ลำปาง)
สำนักจัดการทรัพยากรป่าไม้ที่ 4 (ตาก)
สำนักจัดการทรัพยากรป่าไม้ที่ 5 (สระบุรี)
สำนักจัดการทรัพยากรป่าไม้ที่ 6 (อุดรธานี)
สำนักจัดการทรัพยากรป่าไม้ที่ 7 (ขอนแก่น)
สำนักจัดการทรัพยากรป่าไม้ที่ 8 (นครราชสีมา)
สำนักจัดการทรัพยากรป่าไม้ที่ 9 (ชลบุรี)
สำนักจัดการทรัพยากรป่าไม้ที่ 10 (ราชบุรี)
สำนักจัดการทรัพยากรป่าไม้ที่ 11 (สุราษฎร์ธานี)
สำนักจัดการทรัพยากรป่าไม้ที่ 12 (นครศรีธรรมราช)
สำนักจัดการทรัพยากรป่าไม้ที่ 13 (สงขลา)
ทำเนียบเจ้ากรมและอธิบดี

นับตั้งแต่ก่อตั้งกรม มีเจ้ากรมและอธิบดีกรมป่าไม้ทั้งสิ้น 34 คน (ไม่นับรักษาการอธิบดี)
หมายเหตุ: ตัวเอียง รักษาการอธิบดี
| เจ้ากรมป่าไม้ | วาระการดำรงตำแหน่ง |
| --- | --- |
1. มร.เอช.เอ. เสลด (H.A. Slade): 2439 - 2444
2. มร.ดับลิว.เอฟ.แอล ทอตเทนแฮม (W.F.L. Tottenham): 2444 - 2447
3. มร.ดับลิว.เอฟ. ลอยด์ (W.F. Lloyd): 2448 - 2466
อธิบดีกรมป่าไม้: วาระการดำรงตำแหน่ง
4. พระยาดรุพันพิทักษ์: 2467 - 2477
5. พระยาพนานุจร: 2478 - 2484
6. พันเอก เพียร สฤษฎ์ยุทธศิลป์ พิริยะโยธิน: 2484 - 2490
7. หม่อมเจ้าสืบศุขสวัสดิ์ ศุขสวัสดิ์: 2491 - 2492
8. หลวงสมานวนกิจ: 2493 - 2495
9. เทียม คมกฤส: 2495 - 2500
10. เฉลิม ศิริวรรณ: 2501 - 2503
11. วิเชียร กุญชร ณ อยุธยา: 2503 - 2507
12. ดุสิต พานิชพัฒน์: 2507 - 2514
13. ตรี กกกำแหง: 2514 - 2516
14. ประดิษฐ วนาพิทักษ์: 9 สิงหาคม 2516 - 15 กรกฎาคม 2520
15. ถนอม เปรมรัศมี: 15 กรกฎาคม 2520 - 14 ตุลาคม 2523
16. พงศ์ โสโน: 15 ตุลาคม 2523 - 30 กันยายน 2526
17. จำนงค์ โพธิสาโร: 1 ตุลาคม 2526 - 30 กันยายน 2528
18. ดร.ชำนิ บุณโยภาส: 1 ตุลาคม 2528 - 14 กันยายน 2531
ดร.เกษม จันทร์แก้ว: 15 กันยายน 2531 - 26 ตุลาคม 2531
ดร.ยุกติ สาริกะภูติ: 27 ตุลาคม 2531 - 30 กันยายน 2532
19. ไพโรจน์ สุวรรณกร: 1 ตุลาคม 2532 - 30 กันยายน 2534
20. ทิวา สรรพกิจ: 1 ตุลาคม 2534 - 30 พฤศจิกายน 2535
21. ผ่อง เล่งอี้: 1 ธันวาคม 2535 - 21 มิถุนายน 2538
22. ร้อยตรี บรรณเลิศ รัชตกุล: 22 มิถุนายน 2538 - 27 มิถุนายน 2538
23. ยรรยงก์ ถนอมพิชัยธำรง: 11 กรกฎาคม 2538 - 23 มกราคม 2539
24. พยุง นพสุวรรณ: 24 มกราคม 2539 - 23 สิงหาคม 2539 (รักษาราชการ)   24 สิงหาคม 2539 - 30 กันยายน 2539
25. สถิตย์ สวินทร: 1 ตุลาคม 2539 - 25 เมษายน 2541
26. ดร.ปลอดประสพ สุรัสวดี: 4 พฤษภาคม 2541 - กันยายน 2545
27. วีรพันธุ์ ศรีบุญลือ: ตุลาคม 2545 - เมษายน 2546
28. ฉัตรชัย รัตนโนภาส: 7 กรกฎาคม 2546 - 30 กันยายน 2549
ไพศาล กุวลัยรัตน์: กันยายน 2549 - พฤศจิกายน 2549
29. วิชัย แหลมวิไล: พฤศจิกายน 2549 - เมษายน 2551
30. สมชัย เพียรสถาพร: เมษายน 2551 - กันยายน 2553
31. สุวิทย์ รัตนมณี: กันยายน 2553 - ตุลาคม 2555
32. บุญชอบ สุทธมนัสวงษ์: ตุลาคม 2555 - กรกฎาคม 2557
33. ดร.ธีรภัทร ประยูรสิทธิ: กรกฎาคม 2557 - กันยายน 2558
34. ชลธิศ สุรัสวดี: กันยายน 2558 - ตุลาคม 2560
สุทธิลักษณ์ ระวิวรรณ: กุมภาพันธ์ 2561 - พฤศจิกายน 2561
35. อรรถพล เจริญชันษา: พฤศจิกายน 2561 - มกราคม 2566
36. สุรชัย อจลบุญ: มกราคม 2566-ปัจจุบัน
แหล่งข้อมูลอื่น > งานศึกษาที่เกี่ยวข้อง

Tinakrit Sireerat. “Looking North: Hokkaido’s Farms, Lanna’s Forrest, and the Colonial Nature of Knowledge in Nineteenth-Century Japan and Thailand.” Ph.D. diss., Cornell University, 2022.
แหล่งข้อมูลอื่น > เว็บไซต์

เว็บไซต์กรมป่าไม้
| ด ค กหน่วยงานในสังกัดและหน่วยงานภายใต้การกำกับดูแลของกระทรวงทรัพยากรธรรมชาติและสิ่งแวดล้อม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมป่าไม้  กรมการเปลี่ยนแปลงสภาพภูมิอากาศและสิ่งแวดล้อม  กรมควบคุมมลพิษ  กรมทรัพยากรธรณี  กรมอุทยานแห่งชาติ สัตว์ป่า และพันธุ์พืช  กรมทรัพยากรน้ำบาดาล  กรมทรัพยากรน้ำ  กรมทรัพยากรทางทะเลและชายฝั่ง  สำนักงานนโยบายและแผนทรัพยากรธรรมชาติและสิ่งแวดล้อม  |  |
| รัฐวิสาหกิจ |  องค์การอุตสาหกรรมป่าไม้  องค์การสวนสัตว์แห่งประเทศไทย  องค์การสวนพฤกษศาสตร์  |  |
| องค์การมหาชน |  สำนักงานพัฒนาเศรษฐกิจจากฐานชีวภาพ (องค์การมหาชน)  องค์การบริหารจัดการก๊าซเรือนกระจก (องค์การมหาชน)  |  |
  หมวดหมู่ 
กรมป่าไม้
ปอล ปอกบา

ปอล ลาบีล ปอกบา (ฝรั่งเศส: Paul Labile Pogba; เกิด 15 มีนาคม ค.ศ. 1993) เป็นนักฟุตบอลชาวฝรั่งเศส
ปอกบาเดิมเป็นผู้เล่นในระดับเยาวชนและผู้เล่นหลักของแมนเชสเตอร์ยูไนเต็ดมาตั้งแต่ต้น แต่ได้ถูกปล่อยตัวให้กับยูเวนตุสอย่างไม่มีค่าตัวในฤดูกาล 2012–13   แต่ต่อมาย้ายจากยูเวนตุสกลับสู่แมนเชสเตอร์ยูไนเต็ดอีกครั้งช่วงก่อนเปิดฤดูกาล 2016–17 ไม่นาน ด้วยค่าตัวถึง 89 ล้านปอนด์ (ประมาณ 4,450 ล้านบาท) นับเป็นราคาซื้อขายผู้เล่นที่แพงที่สุดในโลก ทำลายสถิติเดิมของแกเร็ธ เบล ที่เคยมีไว้ 85 ล้านปอนด์ (ประมาณ 4,250 ล้านบาท) จากทอตนัมฮอตสเปอร์ สู่เรอัลมาดริด ในช่วงต้นฤดูกาล 2013–14 แต่ปัจจุบันค่าตัวของปอกบาถูกทำลายโดยเนย์มาร์ที่ย้ายจากบาร์เซโลนาสู่ปารีแซ็ง-แฌร์แม็งด้วยค่าตัว 222 ล้านยูโร (ประมาณ 8,700 ล้านบาท) ในช่วงต้นฤดูกาล 2017–18
ในวันที่ 11 กันยายน ค.ศ. 2023 ปอกบาถูกระงับการเล่นชั่วคราวเนื่องจากการทดสอบยาไม่ผ่าน เนื่องจากพบฮอร์โมนเทสโทสเตอโรนที่ไม่ใช่ฮอร์โมนภายใน ซึ่งในตอนแรกเขาโดนลงโทษไม่ให้ลงเล่นฟุตบอลเป็นเวลา 4 ปี จากการตรวจพบว่าเขาใช้สารกระตุ้น ต่อมาเมื่อวันที่ 4 ตุลาคม ค.ศ. 2024 โทษแบนของเขาได้รับการลดเหลือ 18 เดือน ซึ่งทำให้เขาสามารถเริ่มฝึกซ้อมและกลับมาลงเล่นได้ตั้งแต่เดือนมกราคม ค.ศ.  2025 และมีนาคม ค.ศ. 2025 ตามลำดับ
ชีวิตช่วงต้น

ปอกบาเกิดที่ลาญี-ซูร์-มาร์น จังหวัดแซเนมาร์น จากพ่อแม่ชาวกีนี เขาเป็นมุสลิม และมีพี่ชายสองคนที่เป็นฝาแฝด – ฟลอร็องแต็งกับมาติอัส – เกิดในประเทศกีนี ซึ่งเป็นนักฟุตบอลและเล่นให้กับทีมชาติกินี ปัจจุบัน ฟลอร็องแต็งเล่นเป็นกองหลังให้กับสโมสรฟุตบอลโซโชซ์-มงเบลียาร์ ส่วนมาติอัสเล่นเป็นกองหน้าให้กับTabor Sežana. ตอนโตขึ้น ปอกบาเป็นแฟนบอลอาร์เซนอล[ต้องการแหล่งอ้างอิงดีกว่านี้]
ชีวิตส่วนตัว

ปอกบานับถือศาสนาอิสลาม เขาแต่งงานกับ María Zulay Salaues นางแบบชาวโบลิเวียตั้งแต่ ค.ศ. 2019 และให้กำเนิดลูก 2 คน ปอกบาสามารถพูดได้หลายภาษา นอกจากภาษาฝรั่งเศสแล้ว เขายังพูดภาษาอังกฤษ อิตาลี และสเปนได้อย่างเชี่ยวชาญ
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เนชันนอลคัพ> ลงเล่น | เนชันนอลคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| แมนเชสเตอร์ยูไนเต็ด | 2010–11 | พรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| แมนเชสเตอร์ยูไนเต็ด | 2011–12 | พรีเมียร์ลีก | 3 | 0 | 0 | 0 | 3 | 0 | 1 | 0 | 0 | 0 | 7 | 0 |
| แมนเชสเตอร์ยูไนเต็ด | รวม | รวม | 3 | 0 | 0 | 0 | 3 | 0 | 1 | 0 | 0 | 0 | 7 | 0 |
| ยูเวนตุส | 2012–13 | เซเรียอา | 27 | 5 | 2 | 0 | — | — | 8 | 0 | 0 | 0 | 37 | 5 |
| ยูเวนตุส | 2013–14 | เซเรียอา | 36 | 7 | 0 | 0 | — | — | 14 | 1 | 1 | 1 | 51 | 9 |
| ยูเวนตุส | 2014–15 | เซเรียอา | 26 | 8 | 4 | 1 | — | — | 10 | 1 | 1 | 0 | 41 | 10 |
| ยูเวนตุส | 2015–16 | เซเรียอา | 35 | 8 | 5 | 1 | — | — | 8 | 1 | 1 | 0 | 49 | 10 |
| ยูเวนตุส | รวม | รวม | 124 | 28 | 11 | 2 | — | — | 40 | 3 | 3 | 1 | 178 | 34 |
| แมนเชสเตอร์ยูไนเต็ด | 2016–17 | พรีเมียร์ลีก | 30 | 5 | 2 | 0 | 4 | 1 | 15 | 3 | — | — | 51 | 9 |
| แมนเชสเตอร์ยูไนเต็ด | 2017–18 | พรีเมียร์ลีก | 27 | 6 | 3 | 0 | 1 | 0 | 5 | 0 | 1 | 0 | 37 | 6 |
| แมนเชสเตอร์ยูไนเต็ด | 2018–19 | พรีเมียร์ลีก | 35 | 13 | 3 | 1 | 0 | 0 | 9 | 2 | — | — | 47 | 16 |
| แมนเชสเตอร์ยูไนเต็ด | 2019–20 | พรีเมียร์ลีก | 16 | 1 | 2 | 0 | 1 | 0 | 3 | 0 | — | — | 22 | 1 |
| แมนเชสเตอร์ยูไนเต็ด | 2020–21 | พรีเมียร์ลีก | 26 | 3 | 2 | 0 | 3 | 1 | 11 | 2 | — | — | 42 | 6 |
| แมนเชสเตอร์ยูไนเต็ด | 2021–22 | พรีเมียร์ลีก | 20 | 1 | 1 | 0 | 0 | 0 | 6 | 0 | — | — | 27 | 1 |
| แมนเชสเตอร์ยูไนเต็ด | รวม | รวม | 154 | 29 | 13 | 1 | 9 | 2 | 49 | 7 | 1 | 0 | 226 | 39 |
| ยูเวนตุส | 2022–23 | เซเรียอา | 6 | 0 | 1 | 0 | — | — | 3 | 0 | — | — | 10 | 0 |
| รวมทั้งหมด | รวมทั้งหมด | รวมทั้งหมด | 287 | 57 | 25 | 3 | 12 | 2 | 93 | 10 | 4 | 1 | 421 | 73 |
↑  รวมโกปปาอีตาเลีย, เอฟเอคัพ
1 2 3 4  ลงเล่นในยูฟ่ายูโรปาลีก
1 2 3 4 5 6  ลงเล่นในยูฟ่าแชมเปียนส์ลีก
↑  ลงเล่น 6 ครั้งในยูฟ่าแชมเปียนส์ลีก, ลงเล่น 8 ครั้งและได้ประตูครั้งเดียวในยูฟ่ายูโรปาลีก
1 2 3  ลงเล่นในซูแปร์โกปปาอีตาเลียนา
↑  ลงเล่นในยูฟ่าซูเปอร์คัพ
↑  ลงเล่นในยูฟ่าแชมเปียนส์ลีก 5 ครั้ง, ลงเล่น 6 ครั้งและได้ประตู 2 ครั้งในยูฟ่ายูโรปาลีก
สถิติอาชีพ > นานาชาติ

| ทีมชาติ | ปี | ลงเล่น | ประตู |
| --- | --- | --- | --- |
ฝรั่งเศส: 
| ฝรั่งเศส | 2013 | 7 | 1 |
| ฝรั่งเศส | 2014 | 15 | 4 |
| ฝรั่งเศส | 2015 | 5 | 0 |
| ฝรั่งเศส | 2016 | 17 | 3 |
| ฝรั่งเศส | 2017 | 5 | 0 |
| ฝรั่งเศส | 2018 | 15 | 2 |
| ฝรั่งเศส | 2019 | 5 | 0 |
| ฝรั่งเศส | 2020 | 6 | 0 |
| ฝรั่งเศส | 2021 | 14 | 1 |
| ฝรั่งเศส | 2022 | 2 | 0 |
| รวม | รวม | 91 | 11 |
แหล่งข้อมูลอื่น

Paul Pogba profile ที่เว็บไซต์สโมสรฟุตบอลยูเวนตุส
ปอล ปอกบา – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ปอล ปอกบา – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ปอล ปอกบา ที่ TuttoCalciatori.net (ในภาษาอิตาลี)
สถิติของ ปอล ปอกบา ที่ Soccerbase
ปอล ปอกบา ที่ L'Équipe Football (ในภาษาฝรั่งเศส)
| ทีมชาติฝรั่งเศส |
| --- | --- |
ข้อผิดพลาด Lua ใน package.lua บรรทัดที่ 80: module 'Module:CountryData/summary' not found ข้อผิดพลาด Lua ใน package.lua บรรทัดที่ 80: module 'Module:CountryData/summary' not found ข้อผิดพลาด Lua ใน package.lua บรรทัดที่ 80: module 'Module:CountryData/summary' not found ข้อผิดพลาด Lua ใน package.lua บรรทัดที่ 80: module 'Module:CountryData/summary' not found
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  เยอรมนี  สหรัฐ  เช็กเกีย  เนเธอร์แลนด์  โปแลนด์
รายชื่อตัวละครในสปาย × แฟมิลี

ต่อไปนี้คือ "รายชื่อตัวละครใน สปาย × แฟมิลี" ผลงานการ์ตูนของ ทัตสึยะ เอ็นโด
ครอบครัวฟอร์เจอร์ (Forger family)

เหมือนลอยด์ ยอร์สูญเสียพ่อแม่ไปตั้งแต่เนิ่น ๆ ยอร์เลี้ยงยูริน้องชายของยอร์ด้วยตัวเอง แต่ยอร์ไม่รู้งานของยูริในหน่วยตำรวจลับ
ครอบครัวเดสมอนด์ (Desmond Family)

โดโนแวน เดสมอนด์ หัวหน้าพรรครวมชาติ ในขณะที่มีสงครามแต่โดโนแวน เดสมอนด์ ไม่ได้เป็นผู้ก่อสงคราม หากแต่เป็นหัวหน้าพรรคคนก่อนที่ชื่อแชปแมน
เมรินด้า เดสมอนด์ ประธานสมาคมแม่บ้านรักชาติ
เพื่อนร่วมชั้นของอาเนียและเป็นลูกชายของโดโนแวน เดสมอนด์
พ่อบ้านของเดสมอนด์
สุนัขสายพันธุ์เยอรมันเชเพิร์ด
โรงเรียนอีเดน (Eden Academy)

โรงเรียนอีเดน (イーデン校, Īden Kō) หรือเรียกอีกอย่างว่าวิทยาลัยอีเดนคอลเลจ (イーデン・カレッジ, Īden Karejji) เป็นโรงเรียนเอกชนที่มีชื่อเสียงตั้งอยู่ในเบอร์ลินต์ ออสตาเนีย โรงเรียนสถาบันการศึกษาให้การศึกษาชั้นยอดสำหรับนักเรียนประมาณ 2500 คน ตั้งแต่อายุ 6 ถึง 19 ปี ครอบคลุมจากวิชาวิชาการเพื่อกีฬาและวิจิตรศิลป์ ขั้นตอนการรับเข้าเรียนนั้นรุนแรงฉาวโฉ่ ซึ่งมี 2 รอบ การสอบข้อเขียนและการสัมภาษณ์ครอบครัวอย่างเป็นทางการ เมื่อสมัครแล้ว นักเรียนจะถูกจัดให้อยู่ในบ้านหนึ่งในแปดหลังและพวกเขามีทางเลือกที่จะอยู่ในหอพักบ้านของพวกเขาด้วยค่าใช้จ่ายที่ดี นักเรียนได้รับรางวัลกับเหรียญสเตลา (ญี่ปุ่น: 星; โรมาจิ: Sutera; หมายถึง "ดาว") เพื่อความสำเร็จทางวิชาการหรือสังคมที่โดดเด่น แต่ก็สามารถลงโทษด้วยโทนิตรุสโบลต์ (ญี่ปุ่น: 雷; โรมาจิ: Tonito; คำสั้น ๆ สำหรับ "โทนิตรุส (Tonitrus)", หมายถึง "สายฟ้า") สำหรับการละเมิดหรือการทดสอบที่ล้มเหลว นักเรียนที่ได้รับสเตลา 8 เหรียญจะกลายเป็นสมาชิกนักเรียนหัวกะทิของโรงเรียนอีเดนเรียกว่าอิมพีเรียลสคอลาร์ (ญี่ปุ่น: 皇帝の学徒; Imperial Scholars) ขณะที่ผู้ถูกลงโทษด้วยโทนิตรุสโบลต์ทั้งแปดคนถูกไล่ออกโดยอัตโนมัติ
โรงเรียนอีเดน (Eden Academy) > หอพัก

หอเซซิล
หอไคล์น
หอฮามิลตัน
หอวีเลียส
หอโรส